{"_id":"25f0a0965b8ce3e2b44cf9960a7d0691","slug":"kejriwal-father-involved-in-land-grabbinb-of-his-sister","type":"feature-story","status":"publish","title_hn":"\u0916\u0941\u0932\u093e\u0938\u093e\u0903 \u0915\u0947\u091c\u0930\u0940\u0935\u093e\u0932 \u0915\u0947 \u092a\u093f\u0924\u093e \u0928\u0947 \u092c\u0939\u0928 \u0915\u094b \u092e\u093e\u0902 \u092c\u0924\u093e\u0915\u0930 \u0939\u0921\u093c\u092a \u0932\u0940 \u091c\u092e\u0940\u0928 ","category":{"title":"India News Archives","title_hn":"\u0907\u0902\u0921\u093f\u092f\u093e \u0928\u094d\u092f\u0942\u091c\u093c \u0906\u0930\u094d\u0915\u093e\u0907\u0935","slug":"india-news-archives"}}

भ्रष्टाचार मिटाने के लिए आंदोलनरत अरविंद केजरीवाल के परिवार की ईमानदारी पर उनके ही रिश्तेदारों ने सवालिया निशान लगा दिया है।



अरविंद केजरीवाल के पिता पर बहादुरगढ़ निवासी इस परिवार ने गंभीर आरोप लगाए हैं।



आरोपों के अनुसार अरविंद के पिता गोविंदराम ने रेवेन्यू रिकार्ड में अपनी बहन सीता देवी को अपने पिता की पत्नी यानी मां लिखवाकर उसकी (अपनी बहन की) कीमती जमीन हड़प ली।



फिलहाल सीता का गरीब बेटा राम बिलास इस जमीन को हासिल करने के लिए अरविंद केजरीवाल के पिता के साथ कई साल से अदालत में लड़ाई लड़ रहा है।



उसने और उसके बेटे ने रविवार को दिल्ली में केजरीवाल के घर के बाहर धरना भी दिया, लेकिन केजरीवाल के सुरक्षा कर्मियों ने उन्हें खदेड़ दिया। अरविंद केजरीवाल की सगी बुआ सीता देवी का परिवार बहादुरगढ़ की अनाज मंडी में रहता है।



परिवार की माली हालत बेहद खस्ता है। सीता के बेटे रामबिलास खल-बिनौले और चावल आदि की छोटी दुकान चलाते हैं। इससे गुजारा नहीं चलता।



अपना रोजगार चलाने के लिए उन्होंने एक सरकारी बैंक से करीब आठ लाख रुपये कर्ज लिया था, लेकिन वे चुका नहीं पाए। इसलिए बैंक उनके छोटे से मकान को नीलाम करने का नोटिस जारी कर चुका है।

सीता देवी ने 28 अप्रैल 2006 को भिवानी जिले के गांव सिवानी मंडी स्थित अपनी करीब 16000 गज जमीन की पॉवर ऑफ अटार्नी अपने भाई यानी अरविंद के पिता गोविंदराम के नाम करा दी थी।



लेकिन राम बिलास के अनुसार गोविंदराम ने इस अधिकार का दुरुपयोग करते हुए बहन सीतादेवी की सारी जमीन अपने नाम करा ली।



बकौल रामबिलास, उन्हें पता लगा कि गोविंदराम ने रेवेन्यू रिकार्ड में अपनी बहन सीतादेवी को अपनी मां बताकर जमीन हड़प ली।



यानी ये जमीन गोविंद राम की मां (असलियत में बेटी) के नाम आ गई, जिससे उसके मालिकाना अधिकार गोविंद राम के हो गए।



अमर उजाला संवाददाता ने केजरीवाल से उनका पक्ष जानने के लिए उनके मोबाइल फोन पर डायल किया तो उन्होंने काट दिया।



इस मामले में जब सिवानी मंडी के तहसीलदार पृथ्वी सिंह गोदारा से बात की गई तो उन्हेंने बताया कि गोविंद राम की जमीन को लेकर विवाद चल रहा है।



उन्होंने यह भी बताया कि गोविंदराम उनके पास कई बार आए और उन्होंने संबंधित जमीन मां से बेटे के नाम आने के बजाय पिता से बेटे के नाम दर्ज करने की मांग की।



गोविंदराम इसके लिए सिवानी के एसडीएम से भी मिले लेकिन उन्होंने (तहसीलदार गोदारा ने) इस संपत्ति को गोविंद राम की मां के बजाय पिता की पैतृक संपत्ति दर्ज करने से इंकार कर दिया।